Αντώνιος Πισσάνος

Ο Αντώνιος Πισσάνος ήταν Έλληνας συγγραφέας, ερευνητής και μεταφραστής, από τους πρώτους εισηγητές της Παραψυχολογίας στην Ελλάδα και ιδρυτής της «Παραψυχο-Κοινωνιολογικής Εταιρείας Ελλάδος», φορέα του Πνευματισμού στη χώρα μας. Υπήρξε συνεργάτης του Άγγελου Τανάγρα στην "Εταιρεία Ψυχικών Ερευνών". Η μέθοδος και των δύο, ως προς την έρευνα και το συσχετισμό των παραψυχολογικών φαινομένων και της επιστημονικής αλήθειας, βασίστηκε κυρίως στον υπνωτισμό ή μεσμερισμό.

 Γεννήθηκε στη Σμύρνη το 1893(;). Αποφοίτησε από το Αγγλικό Κολέγιο Berkshire. Ασχολήθηκε με πειραματικές έρευνες στην Ψυχολογία και υπήρξε ο πρώτος που ζήτησε, από το 1932, την αποκατάσταση του Υπνωτισμού στην επιστημονική του θέση και τη δημιουργία Επιστήμης της Ψυχο-Κοινωνιολογίας. (Η επίσημη αναγνώριση του Υπνωτισμού ως θεραπευτικού μέσου έγινε από τον Βρετανικό Ιατρικό Σύλλογο, το 1958). Κατά τη διάρκεια της Κατοχής πήρε μέρος στην Αντίσταση υπό τον στρατηγό Ν. Τρικούπη, πρωτοστατώντας στην ίδρυση της "Πανελλήνιας Ένωσης Φίλων της Μεγάλης Βρετανίας" (1942), η οποία περιέθαλψε και έσωσε στρατιωτικούς της Βρετανικής Κοινοπολιτείας κ.λ.π. Υπήρξε ιδρυτής και Πρόεδρος: α) Του "Ανωτάτου Παγκοσμίου Πνευματικού Συμβουλίου" β) Της "Ελληνο-Αμερικανικής Μορφωτικής Εταιρείας" γ) Της "Ψυχο-Κοινωνιολογικής Εταιρείας" δ) Της "Ελληνικής Εταιρείας Φίλων της Βρετανικής Συμπολιτείας και Αμερικής" και ε) Της "Ελληνο-Νοτιοαφρικανικής Ένωσης". Αντιπρόεδρος του "Ελληνο-Καναδικού Συνδέσμου". Ιδρυτής και Γενικός Γραμματέας του "Ινστιτούτου Αξιοποίησης των Πλουτοπαραγωγικών Πηγών της Ελλάδας" (όπου προσωπικά συνετέλεσε στον επαναπαρτισμό ελληνικών αρχαιοτήτων από τις ΗΠΑ).Γενικός Γραμματέας του "Αυστραλο-Ελληνικού Συνδέσμου" και της "Πανελλήνιας Ένωσης των Φίλων της Μεγάλης Βρετανίας".Διετέλεσε συνεργάτης εφημερίδων και περιοδικών ("Ημερήσιος Κήρυκας", "Ελληνική", "Ελληνικό Μέλλον", "Πολιτεία", "Η Πρώτη", "Εβδομάδα", "Ρομάντσο" κ.λ.π.) Επίσης, ήταν διευθυντής του περιοδικού "Ψυχή" και της Μεγάλης Πανελλήνιας Βιογραφικής Εγκυκλοπαίδειας. Έκανε πολλές διαλέξεις σε πολλά επιστημονικά, κοινωνικά και οικονομικά ζητήματα τόσο στην Αθήνα όσο και στην επαρχία, ενώ σχετικά άρθρα και μελέτες του δημοσιεύτηκαν στον αθηναϊκό Τύπο. Τιμήθηκε με τον τίτλο του επίτιμου Διδάκτορα Ψυχολογίας από το Western University, και τον τίτλο του Διδάκτορα Ψυχολογίας από το College of Applied Psychology. Υπήρξε επίτιμο μέλος της Academiae Psychology and Metaphysics, της Lobre Academie d Haute Culture, της Academia Letteraria Araldica Scientifica (με Χρυσό Μετάλιο), της Biblioteca Partenopea, της Ιταλικής Ακαδημίας Γραμμάτων, Τεχνών και Επιστημών και πολλών άλλων ξένων πνευματικών οργανώσεων.Ιππότης των Ταγμάτων Αγίου Διονυσίου Ζακύνθου και Κωνσταντίνου του Μεγάλου.Μετάλλια: Ιαπωνικού Σταυρού, Medaille de Reconnaissance, Αγίου Διονυσίου, Κωνσταντίνου του Μεγάλου κ.λ.π Απεβίωσε το 1975. Ανάμεσα στις ψυχολογικές θεωρίες του: "Ο Ψυχολογικός παράγοντας βασική αιτία της δημιουργίας του Καρκίνου" Μελέτη με τίτλο: "Ο Καρκίνος, Μερικές Ελπίδες Σωτηρίας'' Γιατί δεν πρέπει να τρώτε κρέας Για να είστε υγιείς και να ζείτε πολλά χρόνια Η Επιστήμη του υπνωτισμού(1930) Η Σολομωνική (επιστημονική έρευνα για την καταπολέμηση των δεισιδαιμονιών και των προλήψεων) Μπορείς(αλλεπάλληλες εκδόσεις από το 1933) Καρδιά και Θέληση Η Χαρά της Ζωής Ο Λευκός Μάγος Παγίδες, απάτες, εκβιασμοί γύρω από τον γάμο (1960) Έρωτας - Γάμος - Διαζύγιο (1953) Σύστημα μαθημάτων υπνωτισμού (1934) Ο Πνευματισμός (1931) Φυσιογνωμική (αποκάλυψη του χαρακτήρα από τη φυσιογνωμία, 1931) Ο Μαγνητικός Άνθρωπος Από τον Αριστοτέλη στον Hawking Υπάρχει ζωή μετά θάνατον;(1956) Χειρομαντεία Ψυχικαί έρευναι Έκανε πολλές μεταφράσεις από τα γαλλικά και τα αγγλικά, από τις οποίες οι πιο ενδιαφέρουσες είναι: "Τα Θαύματα της Σκέψης" (1929), "Πώς να επιτυγχάνετε σε όλες τις υποθέσεις της ζωής σας " (πολλές εκδόσεις από το 1935), ''Προσωπικός Μαγνητισμός", "Η Μαγνητική Δύναμη της Αναπνοής", ''Πώς να κυριαρχείτε", "Η Μνήμη" Ημερολόγιο της Μικρασιατικής καταστροφής, με τον τίτλο "Αιχμάλωτοι του Κεμάλ" καθώς και μια σειρά αγγλικών Αναγνωστικών με τον τίτλο "Pissanos Modern English Readers". Θέματα της ινδικής φιλοσοφίας και του Αποκρυφισμού. "Ινδικός Μαγνητισμος" "Τηλεπάθεια".